Abdulaziz Komilov Vatikanning yangi tayinlangan elchisi Chelestino Miloreni qabul qildi

O‘zbekiston Respublikasi tashqi ishlar vaziri Abdulaziz Komilov Vatikanning yangi tayinlangan Favqulodda va muxtor elchisi Chelestino Miloreni (qarorgohi Moskva shahrida) qabul qildi. Bu haqda TIV matbuot xizmati xabar bermoqda.

Vazir ishonch yorliqlarini qabul qildi va elchini O‘zbekistonda o‘z diplomatik missisiyasini boshlagani bilan tabrikladi.
Qisqa marosimdan so‘ng bo‘lib o‘tgan suhbat davomida ikki tomonlama hamkorlikning, jumladan dinlararo muloqot doirasidagi aloqalarning holati va istiqbollari ko‘rib chiqildi.
Uchrashuvda ta’kidlanganidek, O‘zbekiston va Vatikan o‘rtasida diplomatik aloqalar o‘rnatilganidan so‘ng 25 yil mobaynida turli millatlar va din vakillari o‘rtasida do‘stlik va o‘zaro birdamlikni mustahkamlashga qaratilgan sheriklikning ijobiy tajribasi orttirildi. 
Suhbat chog‘ida tomonlarni qiziqtirgan boshqa masalalar ham muhokama qilindi.